Mikhail Kalasjnikov

Mikhail Timofejevitsj Kalasjnikov (russisk: Михаи́л Тимофе́евич Кала́шников, født 10. november 1919 i Kurja i Altaj kraj i RSFSR i Sovjetunionen, død 23. desember 2013 i Izjevsk i den russiske republikken UdmurtiaKalasjnikov er død, nrk.no, 23. desember 2013) var en russisk våpenkonstruktør.  

Liv og virke
 Bakgrunn
Mikhail Kalasjnikov var sønn av Aleksandra Frolovna Kalasjnikova (født Kaverina) og Timofej Aleksandrovitsj Kalashnikov. Han ble født i en fattig bondefamilie i Karya i Altaj kraj i en søskenflokk på 19 barn. Familien ble deportert som kulakker til en straffekoloni, landsbyen Nizjnjaja Mokhovaja i Tomsk oblast i Sibir i 1932. 

Han jobbet på et jernbanedepot, hvor han lærte mye om mekanisk konstruksjon.  I 1938 ble han kalt inn til å avtjene verneplikten, og under forsvaret mot den tyske invasjonen av Sovjetunionen tjenestegjorde han som stridsvognkommandør.

Våpenutvikling
I oktober 1941 ble han hardt såret under slaget ved Brjansk og lå på sykehus fram til april 1942. På sykehuset hørte han andre soldater klage over skytevåpenet de brukte, med for få våpen, mens tyskerne hadde tilstrekkelig utrustning, også av automatiserte våpen.Kalashnikov: 'I wish I'd made a lawnmower The Guardian 30. juli 2002, besøkt 27. desember 2013 

Han begynte da å arbeide på et automatvåpen på sykehuset, og konstruerte en maskinpistol. AK-47 Inventor Doesn't Lose Sleep Over Havoc Wrought With His Invention , foxnews.com, 6. juli 2007, besøkt 27. desember 2013 Selv om dette ikke ble godkjent til tjenestebruk, ble myndighetene klar over hans talent, og han ble tilknyttet Den røde armés avdeling for utvikling av skytevåpen. Der laget han flere innretninger for stridsvogner, blant annet en teller for antall avfyrte skudd. I løpet av noen år jobbet han seg opp til overingeniør, og ble tildelt flere ressurser. I 1947 utviklet han automatgeværet AK-47, kanskje det mest kjente våpenet av sin type. 

Selv om Kalasjnikov sørget over våpenets ukontrollerte distribusjon verden over, var han stolt over sin oppfinnelse, og sa at våpenet var laget for forsvar, ikke angrep.Mikhail Kalashnikov, Creator of AK-47, Dies at 94, The New York Times 23. desember 2013, besøkt 27. desember 2013 Han har også kommet med utsagn om at han «ville foretrukket å ha oppfunnet en maskin som mennesker kunne bruke og som kunne hjulpet bønder med deres arbeid – for eksempel en gressklipper».

Kalasjnikov ble tildelt flere priser under sin aktive yrkeskarriere.  Han bodde i byen Izjevsk i Udmurtia.

I januar 2014 ble et brev som Kalasjnikov skrev seks måneder før sin død til overhodet av den russisk-ortodokse kirke, patriark Kirill, publisert av den russiske avis Izvestia. I brevet skrev han at han led «åndelig smerte» om han var ansvarlig for de tusener av døde på grunn av de våpen han hadde skapt.BBC News – Kalashnikov 'feared he was to blame' for AK-47 rifle deaths. Bbc.co.uk (13. januar 2014). Retrieved on 18. april 2014. I oversettelse fra brevet: «Jeg har det spørsmål jeg ikke finner svaret på: hvis min rifle krevde menneskers liv, kan det være at jeg. ... en kristen og ortodoks troende, var å klandre for deres død?»

Patriarken skrev tilbake, takket Kalasjnikov, og sa at han var «et eksempel på patriotisme og korrekt holdning til landet». Kirill la til om utviklingsansvaret relatert til de som ble drept av riflen, at «kirken har en nøye utviklet holdning at når et våpen satt inn i forsvar av moderlandet, da støtter kirken opp om dens utviklere og det militære som benytter det».

 Referanser 

 Eksterne lenker 
 Biografi hos guns.ru (engelsk)
 Kalashnikov Museum virtual tour  (engelsk)

Kategori:Personer fra Kurja
Kategori:Personer fra Baktsjarskij rajon
Kategori:Russiske ingeniører